作者:劉商
標題:姑蘇懷古送秀才下第歸江南
內容:姑蘇臺枕吳江水，層級鱗差向天倚。秋高露白萬林空，臺前夾月吹玉鸞，臺上迎涼撼金翠。銀河倒瀉君王醉，伍員結舌長噓嚱，忠諫無因到君耳。城烏啼盡海霞銷，會稽勾踐擁長矛，萬馬鳴蹄掃空壘。瓦解冰銷真可恥，君懷逸氣還東吳，吟狂日日遊姑蘇。興來下筆到奇景，海潮秋打羅剎石，月魄夜當彭蠡湖。有時凝思家虛無，君聲日下聞來久，清贍何人敢敵手。我逃名跡遁西林，